കുഞ്ഞിനെ ദത്ത് നല്കിയ സംഭവം: വകുപ്പ് തല അന്വേഷണം ആരംഭിച്ചതായി മന്ത്രി വീണ ജോര്ജ്ജ് തിരുവനന്തപുരം: കുഞ്ഞിനെ അമ്മയില് രക്ഷിതാക്കള് വേര്പെടുത്തിയ സംഭവത്തില് വകുപ്പ് തല അന്വേഷണം ആരംഭിച്ചതായി ആരോഗ്യ കുടുംബക്ഷേമ വകുപ്പ് മന്ത്രി വീണ ജോര്ജ്ജ്. അനുപമയുടെ വിഷയത്തില് സ്റ്റേറ്റ് അഡോപ്ഷന് ഏജന്സി മുഖേന കോടതിയില് സത്യവാങ്മൂലം ഫയല് ചെയ്തിട്ടുണ്ട്. ഈ വിഷയത്തില് നിയമപരമായ സങ്കീര്ണ്ണത ഇല്ലാതാക്കാനാണ് കോടതിയെ സമീപിച്ചതെന്നും ആരോഗ്യമന്ത്രി വ്യക്തമാക്കി. കുഞ്ഞിനെ ദത്തെടുത്ത് നല്കിയതില് ശിശുക്ഷേമ സമിതിക്ക് വീഴ്ച പറ്റിയോയെന്ന് സമഗ്രമായി അന്വേഷിക്കുമെന്നും അന്വേഷണത്തിന്്റെ പ്രാഥമിക റിപ്പോര്ട്ട് നാളെ ലഭിക്കുമെന്നാണ് പ്രതീക്ഷിക്കുന്നതെന്നും വീണ ജോര്ജ് പറഞ്ഞു. ധാരാളം സങ്കീര്ണതകളുള്ള അസാധാരണമായ ഒരു കേസാണിത്. പക്ഷേ പ്രതിബന്ധങ്ങളെന്തൊക്കെയുണ്ടെങ്കിലും അമ്മയ്ക്ക് കുഞ്ഞിനെ ലഭിക്കണമെന്നാണ് സര്ക്കാരിന്്റെ നിലപാടെന്നും വീണ ജോര്ജ്ജ് പറഞ്ഞു. അതേസമയം സര്ക്കാര് കോടതിയില് നിലപാട് മാറ്റുമെന്ന് വ്യക്തമായതോടെ സെക്രട്ടേറിയറ്റിന് മുന്നില് നടത്തി വന്ന നിരാഹാര സമരം അനുപമ അവസാനിപ്പിച്ചു. കുഞ്ഞിനെ തിരികെ കിട്ടുമെന്ന പ്രതീക്ഷ ഇപ്പോള് ഉണ്ടെന്നും കൂടെ നിന്നവര്ക്കെല്ലാം ഈ ഘട്ടത്തില് നന്ദി പറയുന്നതായും അനുപമ പറഞ്ഞു. ഹൈക്കോടതിയില് ഹേബിയസ് കോര്പ്പസ് ഹര്ജി ഫയല് ചെയ്യുന്ന കാര്യം അഭിഭാഷകനുമായി ചര്ച്ച ചെയ്തു തീരുമാനിക്കുമെന്നും അനുപമ വ്യക്തമാക്കി. അതിനിടെ അനുപമ വിഷയത്തില് സാമൂഹികനീതി, ശിശുക്ഷേമ വകുപ്പ് മന്ത്രിമാര്ക്കെതിരെ അതിരൂക്ഷ വിമര്ശനവുമായി പ്രതിപക്ഷ നേതാവ് വിഡി സതീശന് രംഗത്തു വന്നു. ആറ് മാസമായി ഈ പെണ്കുട്ടി അനുപമ സ്വന്തം കുഞ്ഞിനായി സര്ക്കാര് ഓഫീസുകള് കേറിയിറങ്ങുകയാണ്. ഈ സമയത്തൊക്കെ എവിടെയായിരുന്നു വനിതാ ശിശുക്ഷേമമന്ത്രി വീണ ജോര്ജ്, എവിടെയായിരുന്നു സാമൂഹിക നീതി മന്ത്രി ആര്.ബിന്ദു, എവിടെയായിരുന്നു ശിശുക്ഷേമസമിതി. സര്ക്കാര് സംവിധാനങ്ങളെ അട്ടിമറിച്ചു കൊണ്ട് പാര്ട്ടി പ്രവര്ത്തിച്ചതോടെയാണ് കുഞ്ഞിനെ അമ്മയുടെ താത്പര്യത്തിന് വിരുദ്ധമായി ദത്തു പോകുന്ന അവസ്ഥയുണ്ടായത് വിഡി സതീശന് പറഞ്ഞു. Tags